Source: https://zch.ro/l3-csm-ceahlaul-sporting-liesti-gabriel-radulescu-important-este-sa-castigam/
Timestamp: 2019-05-23 19:55:08+00:00

Document:
L3 CSM Ceahlăul-Sporting Lieşti * Gabriel Rădulescu: “Important este să câștigăm!” - SPORT
Acasă BOTOȘANI L3 CSM Ceahlăul-Sporting Lieşti * Gabriel Rădulescu: “Important este să câștigăm!”
L3 CSM Ceahlăul-Sporting Lieşti * Gabriel Rădulescu: “Important este să câștigăm!”
CSM Ceahlăul Piatra Neamţ joacă astăzi, 9 martie, de la ora 15:00, pe teren propriu, împotriva formaţiei gălăţene Sporting Lieşti. Partida contează pentru etapa a XVII-a (a doua a returului) a Ligii a III-a, Seria I. În tur, pietrenii au învins la Lieşti cu scorul de 2-1 (1-0).
“Avem în fața noastră un meci, pe care l-am pregătit pentru a înregistra o nouă victorie în campionat. Vrem să intrăm conectați la importanța jocului, să facem o partidă bună, chiar dacă terenul nu se prezintă în cele mai bune condiții. Dar jucăm acasă și abordăm jocul la victorie. Sper să reușim să câștigăm. Sporting Liești este o echipă solidă, cu un lot care joacă de câțiva ani în Liga a III-a, care pasează bine. Ne dorim ca spectatorii să vină în număr cât mai mare și să ne susțină chiar dacă, poate, nu va merge jocul cum își doresc ei. Important este să câștigăm!”, a declarat Gabriel Rădulescu, antrenorul principal al pietrenilor, pentru pagina oficială de Facebook a CSM Ceahlăul.
Runda a debutat vineri cu partida CSM Paşcani-Ştiinţa Miroslava 1-0 (1-0). Sâmbătă se mai joacă meciurile: CSM Focşani 2007-CSM Râmnicu Sărat, Şomuz Fălticeni-Foresta Suceava, Bucovina Rădăuţi-KSE Târgu Secuiesc, Gloria Buzău-Metalul Buzău şi Sănătatea Darabani-Suporter Club Oţelul Galaţi. AFC Botoşani II va sta.
1 GLORIA BUZĂU 15 13 2 0 41-9 41
2 Suporter Club Oţelul Galaţi 15 12 2 1 29-5 38
3 Ştiinţa Miroslava 16 11 1 4 26-15 34
4 Bucovina Rădăuţi 14 10 1 3 26-10 31
5 Sporting Lieşti 15 7 3 5 19-12 24
6 Foresta Suceava 15 7 3 5 23-20 24
7 CSM Focşani 2007 15 6 5 4 21-14 23
8 CSM Ceahlăul Piatra Neamţ 15 6 2 7 16-14 20
9 Metalul Buzău 15 5 4 6 17-20 19
10 KSE Târgu Secuiesc 15 5 3 7 21-22 18
11 Şomuz Fălticeni 15 4 1 10 12-30 13
12 CSM Râmnicu Sărat 15 2 4 9 10-25 10
13 CSM Paşcani 16 3 2 11 9-26 11
14 AFC Botoşani II 15 2 2 11 13-29 8
15 Sănătatea Darabani 15 2 1 12 13-45 7
Indiferent de rezultat (deşi e de dorit să se obţină victoria!), pietrenii au şanse mari de a rămâne pe locul 8, întrucât urmăritoarele, Metalul Buzău şi KSE Târgu Secuiesc, au meciuri dificile în deplasare. Pe 16 martie, CSM Ceahlăul va merge în deplasare pentru o partidă extrem de dificilă cu Suporter Club Oţelul Galaţi. (M. CONSTANTINESCU; FOTO: ARHIVA ZCH NEWS)
Articolul precedentLocuri de muncă pentru bugetari: Bacău, Iași, Neamț, Suceava, Vaslui
Articolul următorLIGA ELITELOR CSM Ceahlăul U17 şi U19 debutează duminică în retur

References: CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM